Den Nord-Cimbriske Tilskuer, 1828-10-03
Rusland, Tyrkiet og Grækerland. Fra Krigsskuepladsen har man denne Gang slet intet Nyt; men følgende skulle de Beleiredes og de Beleirendes Positioner for Schumla være: Staden indtager med dens forskandsede Leir et temmelig stort Rum, som er besat med mere end 800 Kanoner og bliver forsvaret af en 30 a 35,000 Md. Staden har 11 Porte. En Arm af Floden, Schesu forsyner den med det nødvendige Vand og fylder Gravene. Tyrkerne ere deri indsluttede som i et Jernnet, da Russerne have besat alle Tilgange. Saavel Tyrkerne som Russerne have mange Syge. For øvrigt har man de bestemteste Efterretninger om, at Russerne igjen ville gribe til det Offensive, Magazinerne i Odessa ere fyldte og Soldaterne ere fulde af Haab om at drage i Vinterqvarteer i Bosporus. Efter Breve fra Bucharest af 3die og 5te Septbr. skulle Tyrkerne ved Wid di have foretaget et nyt Strøiftog i Fyrstendommet, og man skal i Krajova svæve i den dødeligste. Frygt; de blive imidlertid, efter at have deels ødelagt og deels bortført alle i denne Egn værende Forraad, af Russerne igjen drevne tilbage i deres forskandsede Stilling ved Widdin. Snart vil vel den General Geismar tilsendte 118,000 Mands Forstærkning være ankommen, og da vil Russerne. sikkerlig ogsaa paa dette Punct agere offensiv. En fra Widdin i otte Dage til Hermanstadt ankommen Kjøbmand beretter, at han paa første Sted, havde seet en stor Pramide af russiske Hoveder. En Mængde fangne Russer bleve deels solgte som Slaver, og maatte deels sammenkjedede og deels belæssede med slagne Kammeraters Hoveder, maatschere til Constantinopel. Det hedder nu, at vedden afsluttede Overeenskomst mellem Admiral Codrington og Vicekongen af Ægypten har den Sidste forbeholdt sig, at 1500 ægyptiske regulaire Tropper forblive som Garnison i Fæstningerne Modon, Koron og Navarino, og at disse Stæder skulle provianteres paa 3 Maaneder, og overgives til de tyrkiske Tropper. Snart ville vi have vigtige Efterretninger fra Morea om den franske Expedition, som man paastaaer skal være landet i Katlamata (Andre sige i Koron). Det er høist mærkeligt, at General Maisons Ordre lyder paa i de græske Anliggender aldeles ikke at træde i nogen Forbindelse enten med Admiral Rigny eller Grev Guilleminot, men blot at følge de Jnstruxer, der ere ham meddeelte. Fra Constantinopel skrives, at siden Storvizirens Afreise til Armeen, hersker i alle Administrationens Grene megen Virksomhed, og Folket viser nu den største Enthusiasme, den samme synes nu ogsaa at besjæle de tyrkiske Soldater. Storvizirens Marsch fra Hovedstaden til Daud Pascha lignede et religienst Tog, da Mufti reed foran Tropperne med Sværdet i høire, og Koranen i venstre Haand, og viste dem Veien til Hæder. Porten har nu igjen samlet en Flaade af 1 Fregatter og 3 Brigger, som ligge færdige til at indløbe i det sorte Hav for at undsætte de bloquerede Havne. Man er derfor høist krigerisk stemt, og Reis-Effendi har erklæret Storherrens Beslutning, ikke meere at høre paa nogen Mægling eller Underhandling. For øvrigt vil man her vide, at den russiske Admiral Heiden har af sin Monark faaet Ordre til at bloquere Dardanellerne; men Porten smigrer sig med at det nærværende engelske Ministerium ikke vil tillade, dette.